मदरसे में आतंक की फैक्टरी, कैद से छूटे 54 छात्र  
कराची में एक मदरसे से 54 छात्रों को बचाया गया है। इन छात्रों पर तरह-तरह के जुल्म ढाकर इन पर तालिबान लड़ाका बनाने के लिए दबाव डाला जा रहा था।
पाकिस्तान के कराची में एक मदरसे से 54 छात्रों को बचाकर बाहर निकाला गया है। बताया जा रहा है कि इन छात्रों पर तरह-तरह के जुल्म ढाकर इन्हें तालिबान का लड़ाका बनाने के लिए दबाव डाला जा रहा था। इन छात्रों को मदरसे के एक तहखाने में रखा गया था, जहां इन्हें मारा−पीटा जाता था और भूखे रखा जाता था।  एक पुलिस अधिकारी के मुताबिक ज्यादातर छात्र नशीली दवाओं के आदी थे और उनके माता−पिता ने इलाज के लिए मदरसे में दाखिल करवाया था।  वहां से छूटे एक लड़के ने बताया कि तालिबान के कुछ सदस्य मदरसे में आए थे और उन्हें लड़ाई के लिए तैयार रहने को कह रहे थे। पाकिस्तान के गृह मंत्रालय ने इस मामले की जांच के आदेश दे दिए हैं।